**5 клас Домашна работа – 26 учебна седмица**

1. *Моля препишете в тетрадките:*

**Главни части на изречението – Подлог и сказуемо**

**Сказуемото** е главна част на изречението, която назовава **действието** в изречението. Открива се с въпроса: **Какво прави?***Например:* Детето играе. – **Какво прави** детето? – **играе**. Учителката обяснява. – **Какво прави** учителката? – **обяснява**. Телефонът звъни. – **Какво прави** телефонът? – **звъни**. Автобусът дойде. – **Какво направи** автобусът? – **дойде**.

**Подлогът** е главна част на изречението, която назовава предмета или лицето, което **извършва действието** в изречението. Открива се с въпроса: **Кой+сказуемото?** *Например:* Детето играе. – **Кой играе?** – **детето**. Учителката обяснява. – **Кой обяснява**? – **учителката.**

Когато подлогът в изречението е изразен със съществително име в мъжки род, ед. число той винаги се членува с пълният член – ът или –ят. *Например:* Телефон**ът** звъни. – **Какво звъни?** – **телефонът**. Автобус**ът** дойде. - **Какво дойде? – автобусът.**

1. *Моля препишете изреченията и подчетайте подлозите с една права линия\_\_\_\_\_\_\_\_\_\_, а сказуемите с две успоредни прави линии=======.*

Слънцето огряваше дървото в градината, вятърът се провираше между клоните му, а листата шепнеха тихо. Tова беше вълшебно дърво, защото когато някой застанеше под него и си пожелаеше нещо, желанието му се сбъдваше. В къщата до дървото живееше един старец - Кирил. Той продаваше сапун. Кирил никак не обичаше децата. Един ден застана под вълшебното дърво и си намисли желание.